SCGP ออก “หุ้นกู้ดิจิทัล” 5 พันล้าน ขายรายย่อย ผ่านเป๋าตังค์ 26-27 ก.ค.นี้
SCGP เตรียมออก “หุ้นกู้ดิจิทัล” มูลค่า 5 พันล้าน ขายรายย่อย ผ่านแอปฯ เป๋าตังค์ วันที่ 26-27 ก.ค.นี้ เล็งนำเงินที่ได้เป็นทุนหมุนเวียนกิจการ
SCGP เตรียมออก “หุ้นกู้ดิจิทัล” มูลค่า 5 พันล้าน ขายรายย่อย ผ่านแอปฯ เป๋าตังค์ วันที่ 26-27 ก.ค.นี้ เล็งนำเงินที่ได้เป็นทุนหมุนเวียนกิจการ
8 ก.ค. 2565

บริษัท เอสซีจี แพคเกจจิ้ง จำกัด (มหาชน) หรือ SCGP ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกหุ้นกู้ดิจิทัลของบริษัท ครั้งที่ 1/2565 มูลค่าไม่เกิน 5,000 ล้านบาท อายุ 2 ปี 10 เดือน เสนอขายให้บุคคลธรรมดา ระยะเวลาจองซื้อวันที่ 26-27 กรกฎาคม 2565 บนแอปพลิเคชั่น “เป๋าตัง” ของธนาคารกรุงไทยเท่านั้น โดยจองซื้อหุ้นกู้จำนวนสูงสุดไม่เกิน 25,000 บาทต่อราย
สำหรับอันดับความน่าเชื่อถือหุ้นกู้อยู่ที่ “A+(tha)” โดยบริษัท ฟิทช์ เรทติ้งส์ จำกัด เมื่อวันที่ 16 มิถุนายน 2565
โดยบริษัทจะนำเงินไปชำระคืนเงินกู้ จำนวน 2,000-3,000 ล้านบาทภายในปี 2565 และใช้ในการลงทุนของบริษัท จำนวน 2,000-3,000 ล้านบาทภายในปี 2566 และใช้เป็นเงินทุนหมุนเวียนในการดำเนินธุรกิจทั่วไป จำนวนไม่เกิน 1,000 ล้านบาท